08/04/2014 | Administración LocalMunicipal
Malpica de Bergantiños
Secretaría
Notificación de acordo plenario segundo o artigo 59.5 da Lei 30/1992 por domicilio descoñecido

Resultando descoñecido o domicilio de d. Lukasz Marcin Cañestro Avizanda, de acordo co disposto no artigo 59.5 da Lei 30/1992 de réxime xurídico das administracións públicas e do procecemento administrativo cumùn, procédese á publicación no Taboleiro de edictos do Concello de Malpica de Bergantiños e no Boletín Oficial da Provincia do acordo do Pleno do Concello adoptado en sesión ordinaria celebrada en data vinte e sete de marzo de dous mil catorce relativo a deslinde de camiño público sito no lugar de O Campelo, parroquia de Barizo, ao obxecto de que sirva de notificación a don Lukasz Marcin Cañestro Avizanda. O texto íntegro da resolución é o que de seguido se indica: Visto acordo plenario de data de vinte e seis de setembro de dous mil trece polo que se acordou o deslinde do camiño municipal situado no lugar de O Campelo, parroquia de Barizo, que comunica o “ Camiño das Gallas A” e o “ Camiño do Campelo o Pividal”dividido en tres tramos e do que resultaban imprecisos os límites na parte lindante cos números de policía 61, 63 e 65 ( e que segundo o inventario municipal se corresponde ao “ Camiño das Grilas” tramos 01 e 02). Vistas as alegacións formuladas fora de prazo por parte de Salvador Alberto Andrew John Alhaja Burghardt en data de 19 de decembro de 2013, inadmitidas mediante resolución de alcaldía nº 654/2013 de 26 de decembro por extemporáneas. Vista a acta de apeo e demais documentación obrante no expediente ( entre a que se atopa informe técnico municipal solicitado respecto das alegacións formuladas) Proponse a adopción do seguinte ACORDO: Primeiro: Sen perxuízo de considerar que as alegacións foron formuladas fora do plazo establecido ao efecto ( tal e como sinalou no seu momento a Alcaldía), en consideración ao deber de resolución que ten en todo caso a Administración Pública e para maior garantía dos interesados, á vista do informe técnico municipal emitido ao respecto, se desestiman as alegacións formuladas por Salvador Alberto Andrew John Alhaja Burghardt en data de 19 de decembro de 2013, pola fundamentación indicada no informe técnico anteriormente indicado e que a continuación se transcribe: “ Asunto: Informe sobre o escrito de alegación presentado por D. Salvador Alberto Andrew John Alhaja Burghardt, con rexistro de entrada núm.5171/2013 de 19 de decembro de 2013, en relación a notificación da realización do deslinde que comunica o Camiño das Gallas e o Camiño do Campelo o Pibilal, en Barizo – Malpica de Bergantiños. Vista a alegación formulada, por Don Salvador Alberto Andrew John Alhaja Burghardt, e vista a documentación que consta no expediente e unha vez feitas as comprobacións oportunas paso a emitir o seguinte: Despréndese da alegación presentada que solicita que o deslinde se realice tendo en conta que a antosta (“mojón en conflicto”) pertenece a finca e o camiño deberá ser deslindado a partir de esta. En relación ao exposto cabe dicir o seguinte: 1) Na alegación formulada, non se aporta documentación de índole técnica ou pericial que contradiga ou invalide o deslinde proposto polo concello.2) A xustificación de deslinde proposta polo concello, baséase no informe pericial e levantamento topográfico realizado polo enxeñeiro técnico agrícola D. Romano Artozqui Chairi. O pretendido co deslinde é trasladar ao terreo o vial, tal como figura grafiado no Inventario do Patrimonio Municipal de Bens do Concello de Malpica. Tal como figura na “Memoria técnica de xustificación de deslinde”, redactada polo que subscribe o 18 de setembro de 2013, e a documentación técnica mencionada (informe pericial e levantamento topográfico), a pedra denominada “antosta” ou “mojón en conflicto” atópase na vía pública. Tal é o meu informe que emito segundo o meu leal saber e entender.” Segundo: Aprobar o deslinde do camiño de titularidade municipal, sito no lugar de O Campelo, parroquia de Barizo, que comunica o “ Camiño das Gallas A” e o “ Camiño do Campelo o Pividal”dividido en tres tramos, de conformidade coa operación de apeo de data de 10 de xaneiro de 2014. Terceiro: Que se notifique persoalmente o presente acordo aos propietarios colindantes da finca municipal e aos titulares de dereitos reais afectados polo deslinde, acompañándose dunha certificación do acta de apeo do deslinde. Cuarto. Trasládese o presente acordo ao rexistro da propiedade nas condicións establecidas no art.68 parágrafo segundo do RD 1372/1986, de 13 de xuño, regulamento de bens das entidades locais. RECURSOS: Contra este acordo, que pon fin a vía administrativa poderá Vd. Interpoñer potestativamente recurso de reposición ante o órgano que a ditou o acto. O prazo para interpoñe-lo recurso de reposición será dun mes, contando desde a data de notificación da presente resolución, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, de 13 de xullo. O recurso contencioso–administartivo pode interpoñerse directamente ante o Xulgado do Contencioso-Administartivo correspondente no prazo de dous meses contados desde o día seguinte o da notificación da presente resolución. Así mesmo poderá Vd. Utilizar calquera outro recurso que estime pertinente e exerce-las accións que procedan ante a xurisdición competente. A certificación da acta de apeo, xunto coa copia da documentación que a acompaña, poderá ser solicitada na secretaría do Concello, planta primeira da Casa Consistorial sita en Avda Emilio González, 1.15113. Malpica de Bergantiños (A Coruña). Malpica de Bergantiños a 1 de abril de 2014. O alcalde en funcións Asdo.: Miguel A. Fernández Mirás